CELEX: 22007D0147
Language: hu
Date: 2007-10-26 00:00:00
Title: Az EGT Vegyes Bizottság 147/2007 határozata ( 2007. október 26. ) az EGT-megállapodás felügyeleti hatóságok közötti együttműködésről (58. cikk) szóló 23. jegyzőkönyvének módosításáról

10.4.2008   
            
            
               HU
            
            
               Az Európai Unió Hivatalos Lapja
            
            
               L 100/99
            
         
      AZ EGT VEGYES BIZOTTSÁG
   
   147/2007 határozata
   (2007. október 26.)
   az EGT-megállapodás felügyeleti hatóságok közötti együttműködésről (58. cikk) szóló 23. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás 23. jegyzőkönyvét a 2004. december 3-i 178/2004 EGT vegyes bizottsági határozat (1) módosította.
            
         
               (2)
            
            
               Annak érdekében, hogy az EFTA Felügyeleti Hatóság és az EFTA-államok számára lehetővé váljon, hogy az EK-Szerződés 81. és 82. cikke alapján részt vegyenek az Európai Versenyhatóságok Hálózatán belüli bizalmas információcserét magukban foglaló politikai eszmecserékben, jogi keretre van szükség, amely lehetővé teszi a megállapodás által még nem tartalmazott bizalmas információk cseréjét. Ezért egy új 1A. cikket kell belefoglalni a megállapodás 23. jegyzőkönyvébe,
            
         A KÖVETKEZŐKÉPPEN HATÁROZOTT:
   1. cikk
   A megállapodás 23. jegyzőkönyvének 1. cikke után a következő cikket kell beilleszteni:
   
      „1A. cikk
      Annak érdekében, hogy az EFTA Felügyeleti Hatóság és az EK Bizottsága egységesen értelmezze a megállapodás 53. és 54. cikkét és a Szerződés 81. és 82. cikkét, az EFTA Felügyeleti Hatóságnak és az EFTA-államok illetékes hatóságainak is engedélyezhető, az 1/2003/EK tanácsi rendelet 15. preambulumbekezdésében említett hatóságok hálózatának ülésein való részvétel, kizárólag általános politikai kérdések megvitatása céljából. Az EFTA Felügyeleti Hatóság, az EK Bizottsága, az EFTA-államok illetékes hatóságai és az EK tagállamai rendelkeznek azokkal a hatáskörökkel, amelyek lehetővé teszik, hogy minden szükséges információ rendelkezésre álljon, a hálózaton belüli általános politikai eszmecserékhez. Az ebben az összefüggésben rendelkezésre bocsátott információkat végrehajtás céljából nem alkalmazzák. Ez a részvétel az EFTA-államok és az EFTA Felügyeleti Hatóság EGT-megállapodásban biztosított részvételi jogának sérelme nélkül való.”
   
   2. cikk
   Ez a határozat 2007. október 27-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT Vegyes Bizottsághoz (2).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. október 26-án.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 133., 2005.5.26., 35. o.
   
   
      (2)  Alkotmányos követelmények fennállását nem jelezték.